internet vaartha 175 Views
ముంబై : భారతీయ ఇ-కామర్స్‌ రంగం 2020 నాటికి 60 బిలియన్‌ డాలర్ల మార్కెట్‌ విలువలకు చేరుతుందన్న అంచనాలున్నాయి. ప్రస్తుతం 175 మిలియన్ల కస్టమర్ల బేస్‌ ఉన్న ఇ-కామర్స్‌రంగం 2020నాటికి బహుముఖంగా వృద్ధి సాధిస్తుందని ఎటి కీమే డిజిటల్‌ రిటైల్‌ 2020 నివేదికలోఉటంకించింది. అయితేఈ అంచ నాలు గత అక్టోబరులో అమెరికా ఇన్వెస్ట్‌మెంట్‌ బ్యాంకు గోల్డ్‌మాన్‌శాక్స్‌ అంచనాలకంటే తక్కువగా న్నాయి. ఇటైల్‌ విభాగం 69 బిలియన్‌ డాలర్ల వరకూ అంచనా వేసింది. భారత్‌లో సంఘటిత రిటైల్‌ రంగంలో ఇ-కామర్స్‌ కీలకపాత్ర పోషిస్తోంది. మొత్తం సంఘటితరంగంలోని రిటైల్‌ అమ్మకాల్లో 25శాతంగా ఉన్నాయి. విలువలు జోడించిన సేవలు కీలకంగా పనిచేస్తున్నాయి. 90శాతం ఆన్‌లైన్‌ కొనుగోలుదారులు ప్రీమియంతో కూడిన విలువలు జోడించిన సేవలకే ప్రాధాన్యం ఇస్తున్నారు. ఆన్ లైన్‌ కొనుగోలుదారుల్లో 46శాతం మంది సత్వర డెలివరీలకోసం అదనపు ఛార్జీలు సైతం చెల్లిస్తున్నారు. నిరంతరాయంగా రిటర్నులు 37శాతం, 35శాతం మంది మరింత వారంటీకోసం అదనంగా చెల్లిస్తున్నటుల తేలింది. వచ్చే మూడు, నాలుగు సంవత్సరాలు ఈ రంగానికి కీలకంగా ఉంటుంది. కొత్తగా ఆన్‌లైన్‌ షాపర్లను వృద్ధి చేసుకోవాల్సి ఉం టుంది. సంఘటిత రిటైల్‌ రంగం నుంచి అదనపు కస్టమర్లనున సాధించుకోవాల్సి ఉంటుందని గూగుల్‌ ఎస్‌ఇఎ అండ్‌ ఇండియా మేనేజింగ్‌డైరెక్టర్‌ రాజన్‌ ఆనందన్‌ వెల్లడించారు. 2020 నాటికి మహిళల శాతం కూడా పెరుగుతుంది. ఐదురెట్లు పెరుగుతారన్నది అంచనా. సరళీకృత పంపిణీ విధానాలు పెరిగితే మహిళలు ఎక్కువ శాతం కొనుగోలుచేస్తారన్నది అంచనా. అంతేకాకుండా పికప్‌ కేంద్రాలు కూడా పెంచాల్సి ఉంటుంది. మొత్తం మూడువేల మంది వినియోగదారులను ప్రాథమికం గా చేసిన సర్వేలో 60మందికిపైగా నాణ్యతపైనే ప్రాధాన్యం చూపించారు. లైఫ్‌స్టైల్‌ ఉత్పత్తులు అగ్రగామి అవుతున్నాయి. తదనంతరం వినియోగ రంగ ఎలక్ట్రానిక్స్‌ ఆన్‌లైన్‌లో భారీ వృద్ధితో ఉన్నా యి. రానున్న కాలంలో ఈరంగాన్ని లైఫ్‌స్టైల్‌ ఉత్ప త్తులు 35శాతం అధిగమిస్తాయన్నది అంచనా. ఆన్‌లైన్‌ విక్రయాల్లో 55శాతం నగదు రహిత లావాదేవీలకు పెరుగుతాయన్నది ఒక అంచనా. ప్రస్తుతం 40శాతం మాత్రమే నగదు రహిత లావా దేవీలు జరుగుతున్నాయి. మొబైల్‌ వ్యాలెట్‌ వాటా 15శాతంగా ఉంటుంది. గోల్డ్‌మాన్‌ శాక్స్‌ గత ఏడాదిభారత్‌ మొత్తంగా ఈకామర్స్‌మార్కెట్‌ 100 బిలియన్‌ డాలర్లను అధిగమిస్తుందని అంచనా వేసింది. మొత్తంగా ఆన్‌లైన్‌ మార్కెట్‌ రంగా పర్య టకరంగం, చెల్లింపులు, రిటైల్‌ వంటివి మొత్తం కలుపుకుని 103 బిలియన డాలర్లుగా ఉంటాయి. వీటిలో ఈ టైలింగ్‌ 69 బిలియన్‌ డాలర్లకు చేరుతుందని గోల్‌డమాన్‌ శాక్స్‌ అంచనా వేసింది.